recursal/SuperWikiNEXT-32B huggingface dataset:
**தீபன் சக்ரவர்த்தி** (*Deepan Chakravarthy*) இந்தியத் திரைப்படப் பின்னணி பாடகரும் நடிகரும் ஆவார். இவர் தமிழ்த் திரையுலகின் முதல் பின்னணிப் பாடகரான இசைத் தென்றல் திருச்சி லோகநாதனின் மகனாவார்.

இசைப்பயணம்
----------

தீபன் சக்ரவர்த்தி தன் இசைப்பயணத்தை 1974 ஆம் ஆண்டு தொடங்கினார். பல்வேறு மேடை நிகழ்ச்சிகளில் பாடிப் புகழ்பெற்றார். 1975 ஆம் ஆண்டு முதன் முதலாக அகில இந்திய வானொலி நிலையத்தில் பாடுவதற்காக இசையமைப்பாளர் டி. ஆர். பாப்பாவினால் அறிமுகம் செய்யப்பட்டார். அதே ஆண்டு பொதிகை தொலைக்காட்சியிலும் தஞ்சை வாணன் அறிமுகம் செய்தார். 1978 ஆம் ஆண்டிலிருந்து நிறைய மேடை நிகழ்ச்சிகளில் பல்வேறு நாடுகள் சென்று பாடி வந்தார்.

நடிகராக
-------

தீபன் சக்கரவர்த்தி ஜி. என். ரங்கராஜன் இயக்கிய ராணித்தேனீ படத்தில் கதாநாயகனாக நடித்துள்ளார். ஈரோடு முருகேஷ் இயக்கிய மாறுபட்ட கோணங்கள் திரைப்படத்தில் நடித்துள்ளார். இவர் 2007 ஆம் ஆண்டில் வெளிவந்த வீரமும் ஈரமும் என்னும் தமிழ் படத்தில் காவல்துறை அதிகாரியாக நடித்துள்ளார்.

தூர்தர்ஷனில் "எத்தனை மனிதர்கள்", சன் தொலைக்காட்சியின் மேகலா மற்றும் ராஜ் தொலைக்காட்சியின் ஆறு மனமே ஆறு போன்ற பல தமிழ்த் தொலைக்காட்சி தொடர்களிலும் நடித்தார். இவர் சன் தொலைக்காட்சியின் "மகராசி" தொடரிலும் நடித்தார்.

நடித்த திரைப்படங்கள்
--------------------

* ராணித்தேனீ (1982)
* வீரமும் ஈரமும் (2007)
* அராசங்கம் (2008)
* வாமனன் (2009)

பாடிய சில தமிழ் பாடல்கள்
------------------------

| திரைப்படம் | பாடல் | உடன் பாடியவர்(கள்) | இசை | பாடலாசிரியர் | குறிப்புகள் |
| --- | --- | --- | --- | --- | --- |
| நிழல்கள் | பூங்கதவே தாழ்திறவாய் | உமா ரமணன் | இளையராஜா | கங்கை அமரன் | முதற்பாடல் |
| ௭ங்க ஊரு காவல்காரன் | அரும்பாகி மொட்டாகி | பி. சுசீலா | இளையராஜா | கங்கை அமரன் |  |

மேற்கோள்கள்
-----------

1. ↑  "Plot without pep". The Hindu. 12 October 2007. 21 August 2014 அன்று பார்க்கப்பட்டது.
International Telecommunication Union logo.svgInternational Telecommunication Union logo
**உலக தகவல் சமூக நாள்**  (World Information Society Day) என்று ஒவ்வொரு ஆண்டும் மே 17ஆம் நாள் கொண்டாடப்படுகிறது. இது குறித்து அறிவிப்பு 2005ஆம் ஆண்டு தூனிசில் நடந்த *தகவல் சமூகத்திற்கான உலக மாநாட்டை* அடுத்து ஐக்கிய நாடுகள் பொதுச் சபையின் தீர்மானம் மூலம் அறிவிக்கப்பட்டது.

இதற்கு முன்னதாக பன்னாட்டுத் தொலைத்தொடர்பு ஒன்றியம் 1865ஆம் ஆண்டு இந்த நாளன்று நிறுவப்பட்டதைக் கொண்டாடும் விதமாக **உலகத் தொலைத்தகவல் தொடர்பு நாள்** என அறியப்பட்டு வந்தது.  1973ஆம் ஆண்டு இதற்கான தீர்மானம் மாலேகா-டொர்ரெமோலினோசில் நடந்த முழு அதிகாரம் கொண்ட மாநாட்டில் நிறைவேற்றப்பட்டிருந்தது.

உலக தகவல் சமூக நாளின் முகனையான நோக்கம் உலகளவில் புதிய தகவல் தொழில்நுட்பங்களாலும் இணையத்தாலும் ஏற்பட்டுள்ள சமுதாய மாற்றங்களைக் குறித்த விழிப்புணர்ச்சியை வளர்ப்பதாகும். மேலும் இது எண்ணிம இடைவெளியைக் குறைப்பதற்கு உதவிடும் இலக்கையும் கொண்டுள்ளது.

உலகத் தகவல் சமூக நாள்
---------------------

நவம்பர் 2005இல் நடந்த தகவல் சமூகத்திற்கான உலக மாநாடு தகவல் தொலைத்தொடர்பு தொழில்நுட்பங்களின் (ICT) இன்றியமையாமை மற்றும் மாநாட்டில் முன்வைக்கப்பட்ட பல்வேறு எழுவினாக்களைக் குறித்துமான குவியத்தை ஏற்படுத்த மே 17ஆம் நாளை **உலக தகவல் சமூக நாள்** என்று அறிவிக்க ஐக்கிய நாடுகள் பொதுச் சபைக்கு வேண்டுகோள் விடுத்தது. மார்ச்சு 2006 அன்று பொதுச்சபை அவ்வாறே தீர்மானம் (A/RES/60/252) நிறைவேற்றியது. முதல் உலக தகவல் சமூக நாள் மே 17, 2006ஆம் ஆண்டு கொண்டாடப்பட்டது.

உலக தொலைத்தொடர்பு மற்றும் தகவல் சமூக நாள்
-----------------------------------------

நவம்பர் 2006 துருக்கியில் உள்ள அன்டால்யாவில் நடந்த பன்னாட்டுத் தொலைதொடர்பு ஒன்றியத்தின் முழு அதிகாரம் கொண்ட மாநாடு இரு நிகழ்வுகளையும் ஒன்றுபடுத்தி **உலகத் தொலைத்தொடர்பு மற்றும் தகவல் சமூக நாளாகக்** கொண்டாட தீர்மானித்தது. இற்றைப்படுத்தப்பட்ட தீர்மானம் 68 உறுப்பினர் நாடுகளையும் துறை உறுப்பினர்களையும் ஆண்டுதோறும் தேசியளவில் தகுந்த நிகழ்ச்சிகளை வடிவமைத்துக் கொண்டாடுமாறு அழைப்பு விடுத்தது.

இதனையும் காண்க
--------------

* அமைப்பு நிர்வாகி பாராட்டு நாள்

மேற்கோள்கள்
-----------

1. ↑  ஐக்கிய நாடுகள் General Assembly  Session 60  *Resolution*  *252*. **A/RES/60/252**  page 3.  27 March 2006.  Retrieved 2007-09-12.
2. ↑  "World Telecommunication Day 2006: Promoting Global Cybersecurity". 28 March 2006.
[*தொடர்பிழந்த இணைப்பு*]
3. ↑  "In message for world information society day, Secretary-General calls for International countermeasure to enhance cybersecurity". 26 April 2006.

வெளியிணைப்புகள்
---------------

* உலக தொலைத்தொடர்பு மற்றும் தகவல் சமூக நாள் பரணிடப்பட்டது 2017-07-09 at the வந்தவழி இயந்திரம் - பன்னாட்டுத் தொலைத்தொடர்பு ஒன்றியம்
**இளவரசர் தீபாங்கொர்ன் ராஸ்மிஜோதி சிரிவிபுல்ய ராஜகுமார்** (பிறப்பு 2005 ஏப்ரல் 29; Prince Dipangkorn Rasmijoti Sirivibulya rajakumar) தாய்லாந்து நாட்டின் சக்ரி வம்சத்தின் உறுப்பினரும், தாய்லாந்து சிம்மாசனத்தின் வாரிசுமாவார். இவர் வச்சிரலோங்கோன் மன்னரின் ஐந்தாவது மகனும், ஏழாவது இளைய குழந்தையாவார். இவரது தாயார் சிறீராஸ்மி சுவாதி, மன்னரின் மூன்றாவது சட்டப்பூர்வ மனைவியாவார். இவரது தந்தைக்கு முதல் மனைவி மூலம் பஜ்ரகிட்டியபா என்ற ஒரு மகளும், இரண்டாவது மனைவி மூலம் ஐந்து குழந்தைகளும் (நான்கு மகன்கள் மற்றும் ஒரு மகள்) உள்ளனர். இரண்டாவது மனைவியின் அனைத்து குழந்தைகளும் அப்போதைய மகுட இளவரசர் தங்கள் தாயை திருமணம் செய்வதற்கு முன்பு பிறந்தவர்கள். ஆனால் அவர்களது திருமணத்தால் சட்டபூர்வமானவர்கள். பட்டத்து இளவரசர் தனது இரண்டாவது மனைவியை 1996 இல் விவாகரத்து செய்த பிறகு, அவர் தனது நான்கு மகன்களையும் மறுத்துவிட்டார். இவர் மட்டுமே மன்னரின் அங்கீகரிக்கப்பட்ட மகனாவார்.

ஆரம்பகால வாழ்க்கையும், கல்வியும்
--------------------------------

இளவரசர் 29 ஏப்ரல் 2005 அன்று பாங்காக்கில் உள்ள சிறீராஜ் மருத்துவமனையில் பிறந்தார். 15 சூன் 2005 அன்று, மன்னர் பூமிபால் அதுல்யாதெச் இளவரசரின் பெயரை **தீபாங்கொர்ன் ராஸ்மிஜோதி என** அறிவித்தார். 

இளவரசர் "மாட்சிமை தாங்கிய இளவரசர்" என்ற பாணியில் அறியப்பட்டார். இளவரசரின் முதல் மாதத்தைக் கொண்டாடும் விதமாக *பிரா ராட்சாபிதி சோம்போட் டியூயன் லா குயென் ஃபிரா யு* என்று அழைக்கப்படும் ஒரு அரச விழா 2005 சூன் 17 அன்று பேங்காக்கில் உள்ள அனந்தா சமகோம் சிம்மாசன அரங்கில் நடைபெற்றது.

ஜெர்மனியின் பவேரியன் சர்வதேசப் பள்ளியில் வெளிநாட்டில் படிக்கச் செல்வதற்கு முன்பு இளவரசர் தனது கல்வியை துசித் அரண்மனையில் உள்ள சித்ரலதா பள்ளியில் தொடங்கினார்.

அடுத்தடுத்த வரிசையில் நிலை
--------------------------

இளவரசர் தனது தந்தையின் வாரிசாகவும், சக்ரி வம்சத்தில் அடுத்து முடிசூட இருக்கிறார். இருப்பினும், இவரது தந்தை வச்சிரலோங்கோன் 2014 திசம்பரில் இவரது தாய் சிறீராஸ்மியை விவாகரத்துசெய்ததால், அடுத்தடுத்த வரிசையில் இவரது நிலை நிச்சயமற்றதாக இருக்கிறது. 1996 இல் வச்சிரலோங்கோன் தனது இரண்டாவது மனைவியுடனான உறவை முடித்தபோது, அவர்களுடைய நான்கு மகன்களையும் மறுத்து, அவர்கள் அரச பட்டங்களை கைவிட்டதாகக் கூறினார். இருப்பினும், அரண்மனைச் சட்டம் இவர் தனது "மாட்சிமை தாங்கிய இளவரசர்" என்ற பாணியைப் பயன்படுத்துவதற்கான உரிமையை தொடர்ந்து அங்கீகரித்தது.

மேற்கோள்கள்
-----------

1. ↑  "What happens when the King of Thailand dies?". royalcentral.co.uk. October 12, 2016. October 13, 2016 அன்று பார்க்கப்பட்டது.
2. ↑  "โรงเรียนของเจ้าชาย!!! พาชม..โรงเรียนนานาชาติรัฐบาวาเรีย นครมิวนิค ในเยอรมัน ที่ซึ่ง "พระองค์เจ้าทีปังกรรัศมีโชติ" ทรงกำลังศึกษาอยู่". *Thepprathan* (தாய்). 31 October 2017. 13 August 2018 அன்று மூலம் பரணிடப்பட்டது. 13 August 2018 அன்று பார்க்கப்பட்டது.
3. ↑  "What's behind the downfall of Thailand's Princess Srirasmi?". 1 December 2014. .

வெளி இணைப்புகள்
---------------

* பொதுவகத்தில் தீபாங்கொர்ன் ராஸ்மிஜோதி தொடர்பாக ஊடகக் கோப்புகள் உள்ளன.
* Photographs of the prince's first year பரணிடப்பட்டது 2007-08-24 at the வந்தவழி இயந்திரம்
* The prince's first day of preschool

| ஆளுமைக் கட்டுப்பாடு இதை விக்கித்தரவில் தொகுக்கவும் |
| --- |
| பன்னாட்டு | 
* VIAF
* WorldCat

 |
| தேசிய | 
* United States

 |
**தீபன்கர் பட்டாச்சார்யா** (**Dipankar Bhattacharya** பிறப்பு 1960) ஓர் இந்திய அரசியல்வாதி மற்றும் இந்திய பொதுவுடமை (மார்க்சிய-லெனினியம்) விடுதலை கட்சியின் பொதுச் செயலாளர் ஆவார்.

ஆரம்பகால வாழ்க்கை மற்றும் கல்வி
-------------------------------

தீபன்கர் பட்டாச்சார்யா 1960 டிசம்பரில் அசாம் மாநிலம் குவகாத்தியில் பிறந்தார்.  இவரது தந்தை பைத்யநாத் பட்டாச்சார்யா இந்திய ரயில்வே ஊழியராக வேலைசெய்தார். கொல்கத்தா அருகிலுள்ள நரேந்திரபூரில் உள்ள ராமகிருஷ்ணா மிசன் பள்ளிக்கூடத்தில் படித்தார். 1984 ஆம் ஆண்டு கொல்கத்தா இந்திய புள்ளியியல் கழகத்தில் புள்ளியல் துறை இளங்கலை படிப்பை முடித்தார்.

அரசியல் வாழ்க்கை
----------------

இந்திய புள்ளிவிவர நிறுவனத்தில் வேலை செய்யும் போதே தீபன்கர் பட்டாச்சார்யா அரசியல் பணிகளில் ஈடுபட்ட ஆரம்பித்தரர்..  இந்திய மக்கள் முன்னணி அமைப்பில் 1982 முதல் 1994 வரை பொதுச் செயலாளராக பணியாற்றினார்.  பின்னர் அனைத்து இந்திய மத்திய தொழிற்சங்க அவையின் பொதுச் செயலாளராக செயல்ப்டார். 1987 ஆம் ஆண்டு திசம்பர் இவர் இந்திய பொதுவுடமை (மார்க்சிய-லெனினிச) விடுதலை கட்சியின் மத்திய குழு உறுப்பினராக தேர்ந்தெடுக்கப்பட்டார். கட்சியின் பொதுச் செயலாளராக இருந்த வினோத் மிச்ராவின் மறைவுக்குப் பிறகு பட்டாச்சார்யா ஏகமனதாக பொதுச் செயலாளராக தேர்ந்தெடுக்கப்பட்டு செயல்பட்டு வருகிறார்.

மேற்கோள்கள்
-----------

1. ↑  "Organisation". *cpiml.org*. 2021-05-21 அன்று மூலம் பரணிடப்பட்டது.
2. ↑  .
3. ↑  Chand, Attar (1992). *President Shankar Dayal Sharma, the Scholar and the Statesman*. New Delhi: Anmol Publication. பக். 128. பன்னாட்டுத் தரப்புத்தக எண்:8-17041-678-7.
4. ↑  .
அனைத்து நாடுகள் **செஞ்சிலுவை** மற்றும் **செம்பிறை** இயக்கத்தின் சின்னங்கள்
ஜீன் ஹென்றி டியூனண்ட், செஞ்சுலுவைச் சங்கத்தின் தந்தை
**உலக செஞ்சிலுவை மற்றும் செம்பிறை நாள்** (*International Red Cross and Red Crescent Day*) மே 8ஆம் நாளன்று அனைத்து நாடுகளிலும் கொண்டாடப்பட்டு வருகிறது.
முதலாவது நோபல் விருதைப் பெற்றவரும் செஞ்சிலுவைச் சங்கத்தின் ஆரம்பகர்த்தாவுமான ஹென்றி டியூனாண்ட் (*Henry Dunant*) அவர்களின் பிறந்த நாளான (மே 8, 1828) இந்நாள் 1948 ஆம் ஆண்டிலிருந்து சிறப்பு நாளாக அங்கீகரிக்கப்பட்டது.

வரலாறு
------

முதலாம் உலகப் போரின் பின்னர் சமாதானத்துக்கான தேவை உணரப்பட்டது. செக்கோசிலோவாக்கியாவில் சமாதானத்தை வலியுறுத்தி 1922 இல் ஈஸ்டர் திருநாளுக்காக மூன்று நாள் யுத்த நிறுத்தத்துக்கான வேண்டுகோள் விடப்பட்டது. இதுவே பின்னர் செஞ்சிலுவை மற்றும் செம்பிறை நாளாக அநுசரிக்கத் தூண்டுதலாக அமைந்தது. 1934 ஆம் ஆண்டு டோக்கியோவில் இடம்பெற்ற செஞ்சிலுவைச் சங்கத்தினரின் 15வது அனைத்துலக மாநாட்டில் இது கவனத்தில் எடுத்துக்கொள்ளப்பட்டது. இருப்பினும் 1948 ஆம் ஆண்டிலேயே இந்நாளை செஞ்சிலுவைச் சங்கத்தை ஆரம்பித்தவரான ஹென்றி டியூனண்ட்டின் நினைவாக ஆண்டுதோறும் கொண்டாடும் தீர்மானம் எடுக்கப்பட்டது. முதலில் இந்நாள் செஞ்சிலுவைச் சங்க நாள் என்றே அழைக்கப்பட்டது. எனினும் பின்னர் பல மாற்றங்களுக்குள்ளாகி 1984 இல் இருந்து இந்நாள் *உலக செஞ்சிலுவை மற்றும் செம்பிறை நாள்* என அழைக்கப்படுகிறது.

மேற்கோள்கள்
-----------

1. ↑  International Committee of the Red Cross (7 மே 2003). "World Red Cross Red Crescent Day". 28 மே 2014 அன்று பார்க்கப்பட்டது.
2. ↑  மார்ஷல், சி. எம். "2012 World Red Cross Red Crescent Day". *Yahoo Voices*. 2014-07-28 அன்று மூலம் பரணிடப்பட்டது. 28 மே 2014 அன்று பார்க்கப்பட்டது.
3. ↑  "World Red Cross Red Crescent Day – 8 May 2013". *Education Scotland*. 20 நவம்பர் 2016 அன்று மூலம் பரணிடப்பட்டது. 28 மே 2014 அன்று பார்க்கப்பட்டது.
4. ↑  "International Red Cross and Red Crescent Day". *தென்னாப்பிரிக்க அரசு தகவல்*. 10 நவம்பர் 2010. 2012-01-10 அன்று மூலம் பரணிடப்பட்டது. 28 மே 2014 அன்று பார்க்கப்பட்டது.
5. ↑  "We observe World Red Cross and Red Crescent Day 2012". *டெம்போ*. 8 மே 2012. 2020-02-19 அன்று மூலம் பரணிடப்பட்டது. 28 மே 2014 அன்று பார்க்கப்பட்டது.

வெளி இணைப்புகள்
---------------

* உலக செஞ்சிலுவை மற்றும் செம்பிறை நாள் - (ஆங்கில மொழியில்)
* சர்வதேச செஞ்சிலுவைச மற்றும் செம்பிறை இயக்க இணையதளம் பரணிடப்பட்டது 2007-08-12 at the வந்தவழி இயந்திரம் - (ஆங்கில மொழியில்)
**தீபாங்கர் தத்தா** (*Dipankar Datta*)(பிறப்பு: 9 பிப்ரவரி 1965) என்பவர் இந்திய நீதிபதி மற்றும் பம்பாய் உயர் நீதிமன்றத்தின் தலைமை நீதிபதி ஆவார்.

ஆரம்ப வாழ்க்கை மற்றும் கல்வி
----------------------------

தத்தா 1965இல் பெங்காலி குடும்பத்தில் பிறந்தார். இவரது குடும்பம் சட்டப் பின்னணியினைக் கொண்ட குடும்பமாகும். இவரது தந்தை சலில் குமார் தத்தா ஆவார். இவர் கல்கத்தா உயர் நீதிமன்றத்தின் முன்னாள் நீதிபதி ஆவார். இவரது மனைவியின் சகோதரர் நீதிபதி அமிதவ ராய், இந்திய உச்ச நீதிமன்றத்தின் முன்னாள் நீதிபதி ஆவார். தத்தா தனது இளங்கலைச் சட்டப் படிப்பினை கல்கத்தா பல்கலைக்கழகத்தின் அசிரா சட்டக் கல்லூரியில் பயின்றார். இவர் 1989ஆம் ஆண்டில் துவங்கப்பட்ட 5 வருடச் சட்டப் படிப்பினை முடித்தவர் ஆவார்.

நீதிபதி பதவியில்
----------------

இளங்கலைச் சட்டப் படிப்பினை முடித்த பிறகு தத்தா நவம்பர் 16, 1989 அன்று வழக்கறிஞராகப் பதிவு செய்துகொண்டார். இவர் கல்கத்தா உள்ள உயர் நீதிமன்றத்தில் வழக்கறிஞர் பயிற்சியைத் தொடங்கினார் மாநில வழக்கறிஞர் குழுவிலும் பணியாற்றினார். இவர் இந்தியாவின் உச்ச நீதிமன்றத்திலும், இந்தியாவின் பிற மாநிலங்களில் உள்ள பிற உயர் நீதிமன்றங்களிலும் பயிற்சி பெற்றார். இவர் அரசியலமைப்பு விவகாரங்கள் மற்றும் சொத்துரிமை வழக்குகளில் நிபுணத்துவம் பெற்றவராவார். தத்தா 1998 முதல் இந்திய ஒன்றியத்தின் ஆலோசகராக இருந்தார். பள்ளிக் கல்வித் துறை, கல்கத்தா பல்கலைக்கழகம், மேற்கு வங்காள இடைநிலைக் கல்வி வாரியம் மற்றும் மேற்கு வங்க பள்ளி சேவை ஆணையம் ஆகியவற்றின் சார்பாக இவர் வழக்குகளில் பங்கேற்றார். இவர் 16 மே 2002 முதல் 16 ஜனவரி 2004 வரை மேற்கு வங்க மாநிலத்தின் இளநிலை அரசு ஆலோசகராக இருந்தார். தத்தா 1996 - 1997 முதல் 1999 - 2000 வரை ஹஸ்ரா சட்டக் கல்லூரியில் வருகை விரிவுரையாளராகவும் இருந்தார். இவர் கல்கத்தா உயர் நீதிமன்றத்தின் ஒரு இருக்கையின் நீதிபதியாக நியமிக்கப்பட்டு பின்னர் நிரந்தர நீதிபதியாக 22 ஜூன் 2006 கல்கத்தாவில் பதவியேற்றார்.

ஏப்ரல் 23, 2020 அன்று, தத்தா பம்பாய் உயர்நீதிமன்றத்தின் தலைமை நீதிபதியாக நியமிக்கப்பட்டார். பின்னர் 28 ஏப்ரல் 2020 அன்று பதவியேற்றார்.

மேற்கோள்கள்
-----------

1. ↑  "Calcutta High Court biography". 3 February 2013 அன்று மூலம் பரணிடப்பட்டது. 4 December 2012 அன்று பார்க்கப்பட்டது.
2. ↑  "বিমান-ট্রেন বন্ধ, কাজে যোগ দিতে গাড়িতেই মুম্বই-শিলং পাড়ি বিচারপতিদের". .
3. ↑  "Calcutta High Court - Judges". *www.calcuttahighcourt.gov.in*. 2021-08-13 அன்று பார்க்கப்பட்டது.
4. ↑  Hon'ble Justices. "HON'BLE THE CHIEF JUSTICE". *bombayhighcourt.nic.in*. 13 August 2021 அன்று பார்க்கப்பட்டது.
**வின்செஞ்சோ (Vincenzo)** அல்லது **வின்செஞ்சியோ காம்பா (Vincenzio Gamba)** (1606-1649), பின்னர் **வின்செஞ்சோ கலிலீ (Vincenzo Galilei)** (1619) எனப்பட்டவர் கலிலியோ கலிலீயின்1564-1642) சட்டப்புறம்பான மகனாவார். இவரது தாயார் மரீனா காம்பா (1570-1612) ஆவார். வின்செஞ்சோ கலிலியோவால் 1619 இல் சாட்டப்படி ஏற்கச் செய்யப்பட்டார். இவர் தன் தாத்தாவான விவ்செஞ்சோ கலிலீயைப் போலவே யாழிசைப்பத்தில் வல்லுனர் ஆனார்.

வாழ்க்கை
--------

வின்செஞ்சோ தன் உடன்பிறந்த வர்ஜீனியா(1600-1634), இலிவியா(1601-1659) எனும் இரு தங்கைகளைப் போலவே பாடுவா நகரில் பிறந்தார். வர்ஜீனியா பின் மரியா செலெசுதே எனும் கன்னித் துறவியானார். அதேபோல இலிவியாவும் ஆர்க்கேஞ்சலா எனும் கன்னித் துறவியானார்.

இவருக்குத் தாத்தாவின் பெயரான வின்செஞ்சோ கலிலீ பெயரிடப்பட்டது.1612 இல் இவரின் தாயார் இறந்த்தும் 1619 இல் இவர் சட்டப்படி தசுக்கினி பேரரசரால் ஏற்கப்பட்டார். எனவே வாழ்க்கை வரலாற்றில் இவர் பெயரும் இவரது தாத்தாவின் பெயரும் அடிக்கடி குழப்பிக் கொள்ளப்பட்டது.

இவர் கவிதையிலும் இசையிலும் இயக்கவியலிலும் வல்லவர் ஆனார். இவரது தந்தை இவரைப் பிசா நகரில் பெனெடெட்டோ காசுதெல்லியிடம் (1577/1578-1643) சட்டம் படிக்க விரும்பினார்.

இவர் 1629 இல் செசுடிலியாபோச்சினியேரி (1629-1669) என்பவரை மணந்தார். பணத்துக்காக தன் திருமணத்துக்குப் பிறகு, தந்தையாருடன் சண்டையிட்டார். என்றாலும் இவர்களது உறவு பின்னால் மேம்படலானது. கலீலியோவின் கடினமான பிந்தைய வாழ்க்கையில் வின்செஞ்சோ அன்புடன் உதவியுள்ளார்.

வின்செஞ்சோ விவியானி (1622-1703) வின்செஞ்சோ கலிலீயின் இசைக்கருவிகளைப் புதிதுபுதிதாக உருவாக்கும் திறமையைக் குறிப்பிடுகிறார். குறிப்பாக, "இவர் ஒரு யாழை செய்து மிகத் திறமையோடு அதை மீட்டி அதன் நாண்களில் இருந்து குழலிசைபோன்ற வியப்பான தொடர்ச்சியான மெல்லொலிகளைத் தருவித்துள்ளார்...".[1]

மேற்கோள்கள்
-----------

1. ↑
கணிதத்தில், பெரிய வெப்லன் வரிசை என்பது பொிய எண்ணிடத்தக்க வரிசையாகும். இது ஓஸ்வேலட் வெப்லனின் பெயரால் அழைக்கப்படுகிறது.

எதிா்பாராத விதமாக பிஃபா்மன் ஸுட் Γ0 வரிசையை தவிா்த்து பிற வரிசைக்கென்று தரமான குறியீடு எதுவும் இல்லை. பெரும்பாலான முறைகள் அனைத்தும் ψ(α), θ(α), ψα(β) குறியீடுகளைக் கொண்டுள்ளது. அதில் சில எண்ணிடத்தக்க வரிசைகளை எண்ணிடதக்கதல்லாத சார்பளவைச் சுட்டுகளுக்கு பதிலாக உருவாக்கும் வெப்லனின் சாா்பில் மாற்றங்கள் செய்யப்பட்டவைகள் ஆகும். இவற்றில் சில "வீழ்த்தப்பட்ட சாா்புகள்" ஆகும். 

பெரிய வெப்லன் வரிசை சில நேரங்களில்  {\displaystyle \phi \_{\Omega ^{2}}(0)} or {\displaystyle \theta (\Omega ^{2})} or {\displaystyle \psi (\Omega ^{\Omega ^{2}})} இவ்வாறாக குறிக்கப்படுகிறது. வெப்லன் சாா்பிலிருந்து முடிவிலா நீட்சி பெற்ற சார்பளவைச் சுட்டுலிருந்து இது வெப்லரால் கட்டமைக்கப்பட்டது.

மேற்கோள்கள்
-----------

* Veblen, Oswald (1908), "Continuous Increasing Functions of Finite and Transfinite Ordinals", *Transactions of the American Mathematical Society*, **9** (3): 280–292, doi:10.2307/1988605 More than one of `|DOI=` மற்றும் `|doi=` specified (உதவி)
* Weaver, Nik (2005), *Predicativity beyond Gamma\_0*
**உலக நனிசைவ நாள்** (*World Vegan Day*) ஒவ்வோர் ஆண்டும் நவம்பர் மாதம் முதல் தேதியன்று அனுசரிக்கப்படுகிறது. உலக வீகன் தினம் என்ற பெயராலும் இந்நிகழ்வு அழைக்கப்படுகிறது. உலகம் முழுவதுமுள்ள சைவ உணவு உண்பவர்களால் இந்நாள் கொண்டாடப்படுகிறது. 

பால் மற்றும் விலங்குகளில் இருந்து கிடைக்கும் உணவு பொருட்களை சாப்பிடாமல் அறவே தவிர்த்து விட்டு தாவரங்கள் சார்ந்த காய்கறிகள், தானியங்கள், கொட்டைகள், பழங்கள் ஆகியவற்றை அடிப்படையாகக் கொண்ட உணவு முறையை நனிசைவர்கள் கடைபிடிக்கிறார்கள்.

நோக்கம்
-------

விலங்குகள், மனிதர்கள் மற்றும் இயற்கை சூழலுக்கு சைவ உணவுகள் அளிக்கும் நன்மைகளை பரப்புரை செய்வது அதற்கான கடைகளை அமைப்பது, நினைவு மரங்களை நடுதல் போன்ற செயல்பாடுகள் இந்நாளில் மேற்கொள்ளப்படுகின்றன. நனிசைவ வாழ்க்கை முறையை பின்பற்ற மக்கள் இந்த நாளில் ஊக்குவிக்கப்படுகிறார்கள். நனிசைவ உணவு முறை உடல் ஆரோக்கியத்தை மேம்படுத்துவதோடு மட்டுமின்றி, விலங்குகளின் நல்வாழ்வை பாதுகாக்கவும் மற்றும் சுற்றுச்சூழல் பாதுகாப்பிற்கும் பெரிதும் உதவும் என்பதும் நனிசைவர்களின் நம்பிக்கையாகும்.

வரலாறு
------

உலக நனிசைவ நாள் கொண்டாட்டம்
இந்நிகழ்வு 1994 ஆம் ஆண்டு ஐக்கிய இராச்சியத்தில் அப்போதைய நனிசைவ சங்கத்தின் தலைவரான லூயிசு வாலிசால் நிறுவப்பட்டது. அமைப்பு நிறுவப்பட்ட 50 ஆவது ஆண்டு நிறைவை நினைவுகூரும் வகையில் "நனிசைவம்" மற்றும் "நனிசைவ உணவு" என்ற சொற்கள் உருவாக்கப்பட்டன. 

சங்கம் நவம்பர் 1944 இல் நிறுவப்பட்டது என்று எங்களுக்குத் தெரியும், ஆனால் சரியான தேதிதான் தெரியவில்லை. எனவே நான் நவம்பர் 1 ஆம் தேதிக்கு செல்ல முடிவு செய்தேன். ஏனெனில் இந்த தேதி அறுவடைநாளின் இறுதி நாளாகவும் அகால மரணம் அடைந்தவர்களை மகிழ்விப்பதாகக் கருதிக் கொண்டாடப்படும் நாளாகவும் இருந்தது எனக்குப் பிடித்திருந்தது. மேலும் இந்நாள் - விருந்து மற்றும் கொண்டாட்டத்திற்கான பாரம்பரிய நேரமாகவும் பொருத்தமான மற்றும் மங்களகரமான நாளாகவும் இருந்தது என 2011 ஆம் ஆண்டில் லூயிசு வாலிசு கூறினார்."

சைவம் நனிசைவம் வேறுபாடு
-----------------------

இறைச்சி, முட்டை, கோழி, மீன் அல்லது பிற விலங்கு பொருட்களை சாப்பிடாமல் விலங்கிடமிருந்து கிடைக்கும் பால், பால் பொருட்கள், தயிர், வெண்ணெய், பனீர், நெய் உள்ளிட்டவற்றை உண்பவர்கள் சைவ உணவர்களாவர். விலங்குகளிடம் இருந்து கிடைக்கும் பால், முட்டை போன்ற எந்த வகையான உணவுப்பொருளையும் எடுத்துக் கொள்ளாதவர்கள் நனிசைவர்கள் எனவும் கருதப்படுகிறார்கள்.

மேற்கோள்கள்
-----------

1. ↑  "உலக வீகன் தினம் 2021 : இந்நாளின் வரலாறு மற்றும் முக்கியத்துவத்தை தெரிந்து கொள்ளுங்கள்!". *News18 Tamil*. 2021-11-01. 2022-11-05 அன்று பார்க்கப்பட்டது.
2. ↑  "வீகன் உணவு முறையால் ஆரோக்கியம் மேம்படுமா?". *BBC News தமிழ்*. 2018-09-10. 2022-11-05 அன்று பார்க்கப்பட்டது.
3. ↑  "Transcript of Louise Wallis' Live ARZone Guest Chat - Animal Rights Zone". *arzone.ning.com*. September 18, 2011. 1 November 2022 அன்று பார்க்கப்பட்டது.

புற இணைப்புகள்
--------------

* 

* பொதுவகத்தில் உலக நனிசைவ நாள் தொடர்பாக ஊடகக் கோப்புகள் உள்ளன.
ஒவ்வொரு ஆண்டும் மார்ச்சு 15 ஆம் திகதி **உலக நுகர்வோர் உரிமைகள் நாள்** (*World consumer rights day*) ஆகப் பிரகடனப்படுத்தப்பட்டுள்ளது. இந்திய அரசாங்கம் ஒவ்வொரு ஆண்டும் மார்ச்சு மாதம் 15 ஆம் திகதியை தேசிய நுகர்வோர் உரிமைகள் நாள் (*National consumer rights day*) ஆகப் பிரகடனப்படுத்தியுள்ளது.

வரலாறு
------

அமெரிக்க ஜனாதிபதியாக இருந்த ஜோன். எப். கென்னடி, அமெரிக்க பாராளுமன்றத்தில் நுகர்வோர் பாதுகாப்பு தொடர்பாகவும், நுகர்வோர் உரிமைகள் சட்டம் தொடர்பாகவும் ஆற்றிய முக்கிய உரை 1962 ஆம் ஆண்டு மார்ச்சு மாதம் 15 ஆம் திகதி இடம்பெற்றது. அவ்வுரையே உலக அளவில் ஒரு நாட்டுத் தலைவர் நுகர்வோர் பாதுகாப்புத் தொடர்பாக ஆற்றிய முக்கிய உரையாகக் கணிக்கப்படுகின்றது. அதே வேளை நுகர்வோர் பாதுகாப்புத் தொடர்பாகக் கரிசனை காட்டிய முதலாவது நாட்டுத் தலைவராக ஜோன். எப். கென்னடி கணிக்கப்படுகின்றார். 1962 ஆம் ஆண்டு மார்ச்சு மாதம் 15 ஆம் திகதி இடம்பெற்ற அவ்வுரை உலக அளவில் பாரிய அலைகளைத் தோற்றுவித்தது. அதன் விளைவாக 1962 ஆம் ஆண்டு, ஒவ்வொரு வருடமும் மார்ச்சு மாதம் 15 ஆம் திகதியை உலக நுகர்வோர் உரிமைகள் நாள் ஆக பிரகடனப்படுத்தி அறிவிக்கப்பட்டது. அதற்கு அடுத்த ஆண்டு அதாவது 1963 ஆம் ஆண்டில் இருந்து ஒவ்வொரு வருடமும் மார்ச்சு மாதம் 15 ஆம் திகதி உலக நுகர்வோர் உரிமைகள் நாள் ஆக அனுட்டிக்கப்படுகின்றது.

இவற்றையும் பாருங்கள்
--------------------

* சர்வதேச நுகர்வோர் நிறுவனம்
**ரிச்சர்ட் பென்சன்** (1943 நவம்பர் 8--2017 சூன் 22, ) அமெரிக்க நிழற்படக்காரர், அச்சுத் தொழிலாளி, கல்வியாளர், நூலாசிரியர் எனப் பன் முகம் கொண்டவர்.

வாழ்க்கைக்குறிப்புகள்
---------------------

நியூபோர்ட்டில் பிறந்த ரிச்சர்ட் பென்சனின் தந்தை ஒரு கல்லுடைக்கும் தொழிலாளி ஆவார். பிரவுன் பல்கலைக் கழகத்தில் சேர்ந்த பென்சன் பாதியிலேயே படிப்பதை நிறுத்திவிட்டுக் கடற்படையில் சேர்ந்தார். நிழற்படக்கலையில் ஆர்வம் ஏற்பட்டு அரிய நிழற்படங்களைப் பிடித்தார். கடிகாரங்கள் நீராவி பொறிகள் போன்றவற்றை உருவாக்கினார்.

30 ஆண்டுகளாக யேல் பல்கலைக் கழகத்தில் ஆசிரியர் பணியில் இருந்தார். 1996 முதல் 2006 வரை கலைப்பள்ளியில் பணி புரிந்தார். 1990களில் டிசிட்டல் நிழற்படக் கலையில் ஈடுபட்டார்.2008 இல் பிரின்டட் பிக்ச்சர்ஸ் என்ற நூல் எழுதி வெளியிட்டார்.
2011இல் இவர் தொகுத்த நிழற்படங்கள் தொகுப்பு வெளிவந்தது.

பெற்ற விருதுகள்
---------------

* 1978 குக்கன்கிம் பெல்லோ
* தேசிய கலைஞர்கள் விருது
* 1984 மகர்த்தர் பெல்லோஸ் புரோகிராம்

மேற்கோள்
--------

1. ↑  Sandomir, Richard (June 27, 2017). "Richard Benson, Photographer and Printer, Dies at 73". *The New York Times*.. பார்த்த நாள்: June 28, 2017.
திராவிடக் கட்டிடக்கலை உறுப்புக்கள்
**தளவரிசை**, **தோள்** அல்லது **பிரஸ்தரம்** என்பது, இந்தியச் சிற்பநூல் விதிகளின் படி அமைக்கப்படும் கட்டிடங்களில், சுவர்களையும் தூண்களையும் கொண்ட பகுதிக்கு மேல் அமைக்கப்படும் அலங்கார அமைப்பு ஆகும். இது கூரைத் தளத்தின் விளிம்பை அண்டி அமைகின்றது. கபோதம், மஞ்சம், பிரச்சகாதனம், கோபானம், விதானம், வலபி, மத்த-வாரணம், லூப்பா ஆகிய சொற்களும் இந்த அலங்கார அமைக்கப் பயன்படுகின்ற என மானசாரம் என்னும் சிற்பநூல் குறிப்பிடுகிறது. ஆனால், இச்சொற்களிற் சில தற்கால வழக்கில் தளவரிசையில் குறித்த சில பகுதிகளுக்கான பெயராகப் பயன்படுகின்றன.

உறுப்புக்கள்
------------

தளவரிசை பல்வேறு உறுப்புக்களை உள்ளடக்கியது. கிடையாக, கீழிருந்து மேல் உத்தரம், ஏராதகம், கபோதம், யாழம் என்னும் உறுப்புக்கள் ஒன்றன்மீது ஒன்றாக அமைந்துள்ளன. உத்தரம் என்பது கட்டிடத்தின் கூரையையும், அதன் மேலுள்ள பகுதிகளையும் தாங்கும் வளை ஆகும். இது தூண்களின் மேல் அமைந்த போதிகைகளின் மேல் அல்லது சுவர்களின் மேல் தாங்கப்பட்டிருக்கும். வளையின் மேல் விளிம்பை அண்டி வளை நீளத்துக்கு ஏராதகம் என்னும் அலங்கார அமைப்புக் காணப்படும். இதற்கு மேல் கபோதம் அமைந்திருக்கும். கபோதம் இரட்டை வளைவு கொண்ட நிலைக்குத்து வெட்டுமுக வடிவம் கொண்டது. இது இது கீழுள்ள சுவர் மேற்பரப்பில் இருந்து வெளிப்புறம் துருத்திக்கொண்டிருக்கும். கபோதத்தின் வெளிப்புற மூலைகளிலும், இடையில் தேவையான இடங்களிலும் கூடு என்னும் அலங்கார அமைப்பு இருக்கும். கூடுகள் வெவ்வேறு கால கட்டங்களில் வெவ்வேறு வகையான அலங்காரங்களுடன் அமைந்துள்ளன. கபோதத்துக்கு மேல் குறுஞ் சுவர் போன்ற ஒரு உறுப்பு உண்டு. இது யாழம் எனப்படுகிறது. மேற்குறிப்பிட்ட குறுஞ் சுவரின் வெளி மேற்பரப்பில் குறித்த இடவெளிகளில் சிறிய யாழியின் முகங்கள் அமைக்கப்பட்டிருக்கும். இதனாலேயே இவ்வுறுப்பை யாழம் என்கின்றனர்.

மேற்கோள்
--------

1. ↑  Acharya, Prasanna Kumaar. Architecture of Manasara, New Bharatiya Book Corporation, Delhi, 2010, p. 131
2. ↑  Jouveau-Dubreuil, G. Dravidian Architecture (edited by Krishnaswami Iyangar), Asian Educational Services, New Delhi, 2006. Fig 17 (A) facing page 24.
3. ↑  Jouveau-Dubreuil, G. 2006. p. 44.
**அப்துல் அமீத் கான்** (*Abdul Hameed Khan*) (நவம்பர் 1892-1965) இவர் ஓர் இந்திய வணிகரும், அரசியல்வாதியுமாவார். இவர் சென்னை மாகாண சட்ட மேலவை, சென்னை மாகாண சட்டமன்றம் ஆகியவற்றின் உறுப்பினராகவும், கர்நாடக மாநிலத்தின் திவானாகவும் பணியாற்றினார். 1935-36ல் சென்னையின் முதல் முஸ்லிம் மேயராக பணியாற்றினார். இவர் சென்னையில் உள்ள அமீர் மகாலில் வசித்து வந்தார்.

துவக்க வாழ்க்கை
---------------

இவர் ஒரு பணக்கார வணிகரும், கொடைவள்ளலுமான தாதா கானுக்கு 1894 இல் பிறந்தார். இவரது மூதாதையர்கள் ஆப்கானித்தானில் இருந்து பல தலைமுறைகளுக்கு முன்பே இங்கு குடிபெயர்ந்தனர்.

கல்வி
-----

சென்னை கிறித்தவ கல்லூரியிலும், மாநிலக் கல்லூரியிலும் கல்வி பயின்றார்.

அரசியல் வாழ்க்கை
----------------

* 1918 ஆம் ஆண்டு முஸ்லிம் லீக் இயக்கத்தில் பணியாற்றி உதவி செயலாளர் ஆனார்.
* 1919 ஆண்டு சென்னை மாகாணத்தில் நடந்த கிலாபத் இயக்கத்தில் பங்கேற்று மாகாண கிலாபத் அமைப்பின் பொறுப்பாளர் ஆனார்.
* 1919 முதல் 1924 வரை இராஜகோபாலாச்சாரியாருடன் இணைந்து ஒத்துழையாமை இயக்கத்தில் பணியாற்றினார்.
* 1921 ஆம் ஆண்டில், இந்திய தேசிய காங்கிரசின் உறுப்பினராக இருந்த இவர், சுயாட்சிக் கட்சியில் சேர காங்கிரசை விட்டு வெளியேறி 1927 இல் சென்னை மாகாண சட்டமன்றத்திற்கு தேர்ந்தெடுக்கப்பட்டார்.
* 1927 முதல் 1936 வரை சபையில் பணியாற்றிய இவர் சென்னை சட்டமன்றத்திற்கு தேர்ந்தெடுக்கப்பட்டார். 1937 இல் சட்டமன்றம் 1951 வரை பணியாற்றிணார்.

தமிழ்நாடு காங்கிரசு குழு செயலாளாராகவும், அகில இந்திய காங்கிரசு குழுவிலும் பணியாற்றிய இவர், 1937 ஆம் ஆண்டில் 
இந்திய தேசிய காங்கிரசிலிருந்து விலகி சென்னை மாகாண முஸ்லிம் லீக்கில் இணைந்தார். இந்தியப் பிரிவினைக்கும் ஆதரவளித்தார். 1947 இல் இந்தியாவின் சுதந்திரத்தைத் தொடர்ந்து, இவர் மீண்டும் காங்கிரசுக்கு திரும்பினார்.

திவான்
------

இவர் கர்நாடக மாநிலத்தின் திவானாகப் பணியாற்றினார். *டெக்கான் டைம்ஸ்* என்ற நாளிதழின் தலைமை ஆசிரியராகவும் இருந்தார்.

சென்னை மாநகராட்சி மன்றத் தலைவர்
-------------------------------

1924 ஆம் ஆண்டு சென்னை மாநகராட்சியின் உறுப்பினர் ஆனார். தொடர்ந்து 1934 - 1935 ஆண்டில் சென்னை மாநகராட்சி மன்றத் தலைவர் ஆனார்.

சென்னை மாகாண மேலவை
------------------

சென்னை மாகாண சட்ட மேலவைக்கு 1950 ஆம் ஆண்டு ஊரக முஸ்லிம் பிரதிநித்துவத்தின் அடிப்படையில் கர்நூல் பகுதியிலிருந்து தேர்ந்தெடுக்கப்பட்டார்.

மேலும் பார்க்க
--------------

சென்னை மாநகராட்சி மன்றத் தலைவர் (மேயர்)களின் பட்டியல்

மேற்கோள்கள்
-----------

1. ↑  சு. முத்தையா, தொகுப்பாசிரியர் (2008). *Madras, Chennai: A 400-year record of the first city of Modern India*. **1**. Palaniappa Brothers. பக். 153.
2. ↑    பக்கம் 31 (இரண்டாவது) தமிழ்நாடு சட்டமன்ற உறுப்பினர்கள் கையேடு]



  


|
|  |
| முன்னர்**டபிள்யூ. டபிள்யூ. லாடன்** | **சென்னை மாநகராட்சி மன்றத் தலைவர் (மேயர்)**1935-1936 | பின்னர்**க. ஸ்ரீராமுலு நாயுடு** |
**ரிச்சர்ட் ராப்சன்** *(Richard Robson)* ஆத்திரேலியாவிலுள்ள மெல்போர்ன் பல்கலைக்கழகத்தின் வேதியியல் பேராசியர் ஆவார். இவர் 1937 ஆம் ஆண்டு சூன் மாதம் 4 ஆம் நாள் பிறந்தார். ஒருங்கிணைப்புப் பலபடிகள் குறிப்பாக உலோக-கரிம கட்டமைப்புகளில் நிபுணத்துவம் பெற்ற ராப்சன் 200 எண்ணிக்கைக்கும் மேற்பட்ட கட்டுரைகளை வெளியிட்டுள்ளார்.  இடைநிலைத் தனிமங்கள் பங்குபெறும் படிகப் பொறியியலின் முன்னோடி என்று ராப்சன் கருதப்படுகிறார்.

கல்வி
-----

ராப்சன் இங்கிலாந்தின் மேற்கு யார்க்சையரில் உள்ள கிளசுபர்னில் பிறந்தார். ஆக்சுபோர்டு பல்கலைக்கழகத்தில் வேதியியலைப் படித்தார். 1959 ஆம் ஆண்டில் இளங்கலையும் 1962 ஆம் ஆண்டில் தத்துவவியலில் முனைவர் பட்டமும் பெற்றார். கலிபோர்னியா தொழில்நுட்ப நிறுவனத்தில் 1962-64 ஆம் ஆண்டுகள் மற்றும் இசுடான்போர்டு பல்கலைக்கழகத்தில் 1964-65 ஆம் ஆண்டுகளில் முனைவர் பட்டமேற் படிப்பு ஆராய்ச்சியை மேற்கொண்டார், மெல்போர்ன் பல்கலைக்கழகத்தில் வேதியியல் விரிவுரையாளர் தகுதியைப் பெறுவதற்கு முன்பு 1966-70 ஆம் ஆண்டு வரை இவர் தனது தொழிலில் அங்கேயே இருந்தார்.

அங்கீகாரம்
----------

இராயல் ஆத்திரேலிய வேதியியல் நிறுவன கனிமப் பிரிவின் மதிப்புமிக்க பர்ரோசு விருதை பேராசிரியர் ராப்சன் 1998 ஆம் ஆண்டு பெற்றார். மற்றும் ஆத்திரேலிய அறிவியல் கல்விக்கழகத்தில் 2000 ஆம் ஆண்டின் உறுப்பினராகத் தேர்ந்தெடுக்கப்பட்டார்.

மேற்கோள்கள்
-----------

1. ↑  "Robson, Richard - Biographical entry - Encyclopedia of Australian Science".
2. ↑  Hoskins, Bernard F.; Robson, Richard (1989). "Infinite polymeric frameworks consisting of three dimensionally linked rod-like segments" (in EN). *Journal of the American Chemical Society* **111** (15): 5962–5964. doi:10.1021/ja00197a079.
3. ↑  Wise, Donald (27 March 1998). *Electrical and Optical Polymer Systems: Fundamentals: Methods, and Applications*. CRC Press. பக். 872. பன்னாட்டுத் தரப்புத்தக எண்:978-0-8247-0118-5. .
4. ↑  Stuart R. Batten; Suzanne M. Neville; David R. Turner (2009). *Coordination Polymers: Design, Analysis and Application*. Royal Society of Chemistry. பக். 19. பன்னாட்டுத் தரப்புத்தக எண்:978-0-85404-837-3. .
5. ↑  "The Burrows Award: Inorganic Division of the Royal Australian Chemical Institute (RACI)". 2016-04-03 அன்று மூலம் பரணிடப்பட்டது.
விஜய் சிங் என்ற பெயரில் மற்றொருவர் உள்ளார்.
ஜெனரல் வி. கே. சிங்
**விஜய் குமார் சிங்** அல்லது **ஜெனரல் வி. கே. சிங்**, இந்திய அரசியல்வாதி ஆவார். இவர் உத்தரப் பிரதேசத்தில் உள்ள காசியாபாத் மக்களவைத் தொகுதியின் பதினாறாவது மக்களவையில் உறுப்பினர் ஆனார். இவர் 1951-ஆம் ஆண்டு மே பத்தாம் நாளில் பிறந்தார்.

முன்னாள் இந்திய இராணுவப்படை தலைவரான ஜெனரல் வி. கே. சிங், நரேந்திர மோடியின் முதல் அமைச்சரவை (மே 2014 - மே 2019) மற்றும் இரண்டாம் அமைச்சரவையில் வடகிழக்கு பிரதேச வளர்ச்சி, வெளியுறவுத்துறை மற்றும் வெளிநாட்டு வாழ் இந்தியர் நல இணை அமைச்சராக மே, 2014 முதல் பதவியில் உள்ளார்.

சான்றுகள்
---------

1. ↑  "16th Lok Sabha". இந்தியப் பாராளுமன்றத்தின் இணையதளம்.. பார்த்த நாள்: May 2014.
2. ↑
3. ↑  "List of ministers in Narendra Modi's government". *Economic Times*. 27 May 2014.. பார்த்த நாள்: 2014-06-07.
4. ↑  Sharma, Aman (11 November 2014). "What went wrong? VK Singh lost Doner to MoS for personnel Jitendra Singh". *Economic Times*.. பார்த்த நாள்: 2015-04-21.
5. ↑  Seventeenth Lok Sabha Members Bioprofile
தளகதிர் படத் தோற்றமும் இருபரிமாணப் படத்தோற்றமும் (P)
**தளகதிர் படவியல்** (*Tomography*) என்பது ஒரு தளத்திலுள்ள உடலுறுப்புகளை தெளிவாக அதன் குறுக்கு வெட்டுத் தோற்றமாகக் காணத்துணை செய்யும் ஒரு புதுமையான கருவியாகும். கணினியின் துணையுடன் செயல் படுவதால் இது கணினிதுணையுடனான கதிர்படம் (Computer assisted tomogramm ) என அறியப்பட்டது.இன்று எளிமையாக கணினி தளகதிர்படம் என அறியப்படுகிறது.உடலினைக் குறுக்காக சிறு துண்டாக வெட்டினால் எவ்வாறு இருக்குமோ அப்படிப்பட்ட ஒரு துண்டின் படமாகும். பாசிட்ரான் உமிழ்வு தளக்கதிர் படமும் Positron emission tomogramm ) காந்த ஒத்ததிர்வு படமும் ( Magnetic resonance image) கூட தளகதிர் படங்களே.

பொதுவாக முப்பரிமாணத்தில் உள்ள உறுப்புகளை இரு பரிமாணத்தில் எக்சு கதிர் படமாகப் பெறும்போது, வெவ்வேறு உறுப்புகளின் படிமங்கள் ஒன்றன் மேல் ஒன்று விழுவதால் படம் தெளிவில்லாமல் போய்விடுகிறது. இந்தச் சிக்கலைத் தவிர்க்க, உடலில் ஒரு தளத்தில் இருக்கும் உறுப்பை மட்டும் தெளிவாக படம் எடுக்கும் முறை **தளகதிர் படவியல்** (*Tomography*) என்றும், படம் **தளகதிர் படம்** (*Tomogram*) அழைக்கப்படுகிறது. இப்பொழுது இம்முறையைப் பயன்படுத்தும் கணினியுடன் செயல்படும் கருவிகள் (CT) உள்ளன. மேலும் காந்த ஒத்ததிர்வு படமுறை (Magnetic Resonance Imaging), மீயொலி (Ultrasound), பாசிட்ரான் உமிழ்வு தளபடமுறை (Positron emission tomography-PET), ஒற்றை ஒளியன் உமிழ்வு தளபடமுறை (Single photon emission tomography-SPECT ) என்று பல கருவிகள் உள்ளன.
**அப்துல் நாசர் மதானி** அல்லது **அப்துல் நாசீர் மதானி**என்பவர் இந்தியாவில் கேரள மாநிலத்தில் மக்கள் ஜனநாயகக் கட்சியின் (Peoples Democratic Party (PDP) ) தலைவர் ஆவார். மேலும் இவர் ஒரு இஸ்லாமிய மதகுரு ஆவார்.

மதானி 1998 கோவை குண்டுவெடிப்பில் ஈடுபட்டதாக குற்றம் சாட்டப்பட்டார். ஆனால் கோவை மத்திய சிறையில் ஒன்பதரை ஆண்டுகள் கழித்த பிறகு அனைத்து குற்றச்சாட்டுகளிலிருந்தும் விடுவிக்கப்பட்டார்.  அவர் தற்போது 2008 ல் நடந்த பெங்களூர் தொடர் குண்டுவெடிப்பு தொடர்பாக கர்நாடகாவில் நீதிமன்ற காவலில் உள்ளார்.

தனிப்பட்ட வாழ்க்கை
------------------

மதானி, கொல்லம் மாவட்டம், மைநாகப்பள்ளி, அன்வர்சேரியில் அப்துல் சமத் மற்றும் அஸ்மா பீவிக்கு 18 ஜனவரி 1966 இல் பிறந்தார். அவர் சூஃபியா மதானியை மணந்தார் மற்றும் இத்தம்பதியருக்கு மூன்று குழந்தைகள் உள்ளனர். ஷமீரா என்ற மகளும், உமர் முக்தர் மற்றும் சலாலுதீன் அயூபி என்ற இரண்டு மகன்களும் ஆவர். உமர் முக்தார் தலச்சேரியைச் சேர்ந்த நிஹம்மத்தை மணந்தார்.

மேற்கோள்கள்
-----------

1. ↑  கல்ஃப் டைம்ஸ்
2. ↑  டூ சர்க்ல்
3. ↑  டைம்ஸ் ஆஃப் இந்தியா
4. ↑  அர்ச்சிங்.ஆர்க்
5. ↑  இந்தியன் எக்ஸ்பிரஸ்
6. ↑  ரெட்டிஃப். காம்
7. ↑  இந்தியன் எக்ஸ்பிரஸ்
8. ↑  மாத்ருபூமி
9. ↑  மாத்ருபூமி
**தளவாடி**
**தளவாடி** அல்லது **சமதளயாடி** (*Plane Mirror*) என்பது விம்பத்தைப் பிரதிபலிக்கக் கூடிய ஓர் ஆடியாகும். இதன் முக்கிய பயன்பாடு தனிநபர் சுகாதாரமாகும். தளவாடியில் சமாந்தர ஒளிக்கற்றைகளால் விம்பம்/பிம்பம் உருவாகிறது. ஆரம்பகாலத் தளவாடிகள் வெள்ளி அல்லது செப்பு உலோகத் தகடுகள் நன்கு மினுக்கப்பட்டு உருவானவை ஆகும். இப்போதைய தளவாடிகள் கண்ணாடியின் ஒரு மேற்பகுதியில் அலுமினிய முலாம் பூசப்பட்டு உருவாக்கப்படுகின்றன.

சமதள ஆடியில் தோன்றும் பிம்பத்தின் சிறப்பியல்புகள்
-------------------------------------------------

தளவாடியில் விம்பமொன்று தோன்றுவரதற்கான கதிர்ப்படம்
(அ) சமதள ஆடியில் தோன்றும் பிம்பம், ஆடியிலிருந்து பொருள் இருக்கும் அதே தொலைவில் ஆடிக்குப் பின்புறம் தோன்றுகிறது. ஆடியினுள் தோன்றும் பிம்பம், எப்பொழுதும் மாயப்பிம்பம் ஆகும்.

(ஆ) உருவாகும் பிம்பம் இடவல மாற்றம் அடைந்ததாகும்.

(இ) பொருளின் முழு பிம்பம் தெரிய வேண்டுமெனில், ஆடியின் அளவு பொருளின் அளவில் பாதியாவது இருக்க வேண்டும்.

### தளவாடிகளைப் பயன்படுத்திப் பலவிம்பங்களைப் பெறல்

இரண்டு தளவாடிகள் வெவ்வேறு கோணங்களில் பிடிக்கப்படும்போது பெறப்படும் விம்பங்களின் எண்ணிக்கையும் மாறுபடும். இது பின்வரும் சமன்பாட்டினால் அறியப்படும்.

{\displaystyle \phi ={{360} \over {w}}}
இங்கு;  

Φ - விம்பங்களின் எண்ணிக்கை
w - இரு ஆடிகளுக்கிடையிலான கோணம்.
இதன்படி:  

செங்கோணத்தில் வைக்கப்பட்ட இரு தளவாடிகளுகிடையில் பொருள் வைக்கப்பட்டால் தோன்றும் விம்பங்களின் எண்ணிக்கை 3 ஆகும்.
**தீர்க்கதமஸ்** (**Dīrghatamas**) (சமசுகிருதம்: दीर्घतमस्), பரத கண்டத்தின் வேத கால ரிஷிகளில் ஒருவர். இவர் கண் பார்வை அற்றவராக இருந்தாலும் அறிவுக் கூர்மை உடையவராக இருந்தார். ரிக் வேத மந்திரங்களால் தீர்க்கதமஸ் அறியப்படுகிறார். ரிக் வேதத்தின் முதல் மண்டலத்தில் உள்ள 140 முதல் 164 முடிய உள்ள மந்திரங்கள் ரிஷி தீர்க்கதமஸ் பெயரால் அறியப்படுகிறது. மேலும் தீர்க்கதமசின் பெயர் சில உபநிடதங்கள் குறிக்கிறது. அங்கரிசரின் பேரரான தீர்க்கதமசின் தம்பி பிருகஸ்பதி ஆவார். இவர் இவரது மகன்களில் புகழ்பெற்றவர் கௌதமர் ஆவார்.

வரலாறு
------

மகாபாரதம் இதிகாசத்தின் ஆதி பருவத்தின் 104வது பகுதியில் தீர்க்கதமசின் வரலாறு பீஷ்மரால் சொல்லப்படுகிறது. தீர்க்கதமஸ் தன் தாயின் கருவில் இருக்கையில், தனது சித்தப்பா பிருகஸ்பதியின் சாபத்தால் கண்பார்வை அற்றவராக பிறக்கிறார். பின்னர் தீர்க்கதமஸ், *பிரத்வேஷி* எனும் பெண்ணை திருமணம் செய்து கொண்டு, கௌதமர் முதலிய குழந்தைகள் பிறக்கின்றனர். செல்வம் அற்ற தீர்க்கதமசை அவரது மனைவி மற்றும் குழந்தைகள் சேர்ந்து மரக்கட்டையில் கட்டி ஆற்றில் தூக்கி எறிகின்றனர். 

குழந்தை பேறு அற்ற மன்னர் பலி, ஆற்றில் மிதந்து வந்த தீர்க்கதமசை காப்பாற்றி அரண்மனை அழைத்துச் செல்கிறார். தனது மனைவி சுதேஷ்ணையுடன் கூடி, தனது இராச்சியத்திற்கு வாரிசுகள் பெற்றுத் தரும்படி தீர்க்கதமசை கேட்டுக்கொள்கிறார். இராணி சுதேஷ்ணயும், ரிஷி தீர்க்கதமசடன் கூடி அங்கன், வங்கன், கலிங்கன், புண்ட்ரன், சும்ஹன் எனும் ஐந்து குழந்தைகளைப் பெறுகிறாள்.

மேற்கோள்கள்
-----------

1. ↑  Mahabaratam - SECTION CIV
2. ↑  அங்க வங்க கலிங்க தேசங்கள் பிறந்த கதை! | ஆதிபர்வம் - பகுதி 104
**பிராங்கிகா இசுடான்கோவிக்** ( *Brankica Stanković* ; அக்டோபர் 1975 இல் பிறந்தார்) செர்பிய புலனாய்வு பத்திரிகையாளர் ஆவார். செர்பியாவில் குற்றம் மற்றும் அரசியல் ஊழல் பற்றிய தலைப்புகளில் அறிக்கை செய்கிறார். 2004 மற்றும் 2015 க்கு இடையில் பி92 தொலைக்காட்சி மற்றும் 2016 முதல் தனது சொந்த செய்தி தயாரிப்பு நிறுவனத்தால் தயாரிக்கப்பட்ட "இன்சைடர்" என்ற புலனாய்வு தொலைக்காட்சி செய்தி நிகழ்ச்சியின் முக்கிய எழுத்தாளர் ஆவார்.

இவரது அறிக்கைகள் பல சர்ச்சைகளுக்கு வழிவகுத்தன. மேலும் இவர் வழக்கமாக மரண அச்சுறுத்தல்களைப் பெறுகிறார். இந்த காரணத்திற்காக, இவர் டிசம்பர் 2009 முதல் 24 மணிநேர காவல்துறைபாதுகாப்பில் வைக்கப்பட்டுள்ளார்

ஆரம்ப கால வாழ்க்கை
------------------

பிராங்கிகா, அக்டோபர் 1975 இல் செர்பியாவின் பெல்கிரேடில் (அப்போது யூகோசுலாவியா ) பிறந்தார்  உயர்நிலைப் பள்ளி பட்டப்படிப்புக்குப் பிறகு, ஒரு தனியார் நடிப்புப் பள்ளியில் சேர்ந்தார். ஆனால் இரண்டு ஆண்டுகளுக்குப் பிறகு அங்கிருந்து வெளியேறினார்.  1996 இல் வானொலி மற்றும் தொலைக்காட்சி நிறுவனமான ஆர்டிவி ஸ்டுடியோ B இல் பத்திரிகையாளராக தனது வாழ்க்கையைத் தொடங்கினார். அங்கு ஒரு வருடம் கழித்தார்.  1997 இல், இவர் ரேடியோ பி92 க்கு மாறினார். தற்போது அங்கு பணிபுரிந்து வருகிறார்.  1990 களில், பி92 ஒரு முக்கிய ஜனநாயக சார்பு செய்தி ஒளிபரப்பு நிறுவனமாக இருந்தது. அப்போதைய அதிபர் இசுலோபோடன் மிலோசெவிச்சின் ஊழல் ஆட்சிக்கு எதிராக இருந்தது.  இவரது ஆரம்பகால வாழ்க்கையில், பி92 வானொலி செய்தி நிகழ்ச்சிகளின் ஆசிரியராக இருந்தார். மேலும் *ஜூடோபிஜா* மற்றும் *அபத்ரிஜா* போன்ற வாராந்திர நிகழ்ச்சிகளுக்கு திரைக்கதை எழுத்தாளராகவும் இருந்தார்.  செர்பிய வானொலி, ஜெர்மன் வானொலி ஆகியவற்றின் வெளிநாட்டு நிருபராகவும் பணியாற்றினார்.

சான்றுகள்
---------

1. ↑  "EKSKLUZIVNO Brankica Stanković govorila je dok je Srbija šutjela... I zato je već 1416 dana pod policijskom zaštitom (*"Exclusive: Brankica Srankovic Spoke While Serbia Was Quiet... and That Is Why She's Been Under Police Protection for 1416 Days"*)". *jutarnji.hr* (Croatian). Jutarnji list. 20 October 2013. 19 December 2013 அன்று பார்க்கப்பட்டது.CS1 maint: Unrecognized language (link)
2. 1 2 3 4 5 6  Brankica Stanković பரணிடப்பட்டது 2018-05-11 at the வந்தவழி இயந்திரம் profile on B92 official site
3. ↑  Mitchell, Laurence (2013). *Serbia 4, Bradt Travel Guide Series*. Chalfont St Peter, England: Bradt Travel Guides. பக். 90. பன்னாட்டுத் தரப்புத்தக எண்:9781841624631.. பார்த்த நாள்: 8 October 2013.

| ஆளுமைக் கட்டுப்பாடு இதை விக்கித்தரவில் தொகுக்கவும் |
| --- |
| பன்னாட்டு | 
* FAST
* ISNI
* VIAF
* WorldCat

 |
| தேசிய | 
* United States
* செக் குடியரசு

 |
**துலி பிரில்லியன்சு மக்காமா** (*Thuli Brilliance Makama*) தெற்கு ஆப்பிரிக்காவின் நிலம்சூழ் நாடான எசுவாத்தினியைச் சேர்ந்த ஒரு சுற்றுச்சூழல் வழக்கறிஞராவார். 

தென்னாப்பிரிக்கா மற்றும் மொசாம்பிக்கின் நடுவில் அமைந்துள்ள ஓர் இராச்சியம் சுவாசிலாந்து ஆகும். இது தற்போது எசுவாத்தினி என்றழைக்கப்படுகிறது. இங்கு சுமார் 1 மில்லியன் மக்கள் வாழ்கின்றனர். உணவு மற்றும் நீர் பற்றாக்குறை, மற்றும் எப்போதும் அதிகரித்து வரும் வறுமை ஆகியவற்றால் நாடு பாதிக்கப்பட்டுள்ள நிலையில், விளையாட்டு வேட்டைக்காரர்கள் மற்றும் வனவிலங்கு சுற்றுலாப் பயணிகளுக்கான சர்வதேச இடமாக அதன் நற்பெயர் தொடர்ந்து வளர்ந்து வருகிறது. இதனால் விளையாட்டு பூங்காக்கள் பெருகிவிட்டன. பாதுகாப்பு என்ற பெயரில், உள்ளூர் மக்கள் தங்கள் பாரம்பரிய நிலங்களை அதிகளவில் தள்ளிவைத்து, பிழைப்புக்குத் தேவையான வேட்டை மற்றும் சேகரிப்பு நடைமுறைகளைத் தொடர துன்புறுத்தப்படுகிறார்கள்.

கடுமையான மூன்று ஆண்டுகால சட்டப் போருக்குப் பிறகு, சுவாசிலாந்தின் பொது நல சுற்றுச்சூழல் வழக்கறிஞர் துலி மக்காமா, சுவாசிலாந்து சுற்றுச்சூழல் அதிகாரசபையில் சுற்றுச்சூழல் தன்னார்வ தொண்டு நிறுவன பிரதிநிதித்துவத்தை உள்ளடக்கிய ஒரு முக்கிய வழக்கை வென்றார். சுற்றுச்சூழல் முடிவெடுப்பதில் பொதுமக்கள் பங்கேற்பதற்கான உரிமையை இவர் வலுப்படுத்தினார்.

துலி மக்காமாவின் சுற்றுச்சுழல் செயல்பாடுகளுக்காக 2010 ஆம் ஆண்டுக்கான கோல்டுமேன் சுற்றுச்சூழல் விருது இவருக்கு வழங்கப்பட்டது.

மேற்கோள்கள்
-----------

1. ↑  "Thuli Brilliance Makama". Goldman Environmental Prize. 23 நவம்பர் 2010 அன்று மூலம் பரணிடப்பட்டது. 10 November 2010 அன்று பார்க்கப்பட்டது.
**ஏ. ஜெ. மணிக்கண்ணன்** ஓர் இந்திய அரசியல்வாதியும், தமிழகத்தின் முன்னாள் சட்டமன்ற உறுப்பினரும் ஆவார். இவர் 1996 ஆம் ஆண்டு நடந்த சட்டமன்றத் தேர்தலில், திருநாவலூர் தொகுதியிலிருந்து, திராவிட முன்னேற்றக் கழக வேட்பாளராக, தமிழ்நாடு சட்டமன்றத்திற்குத் தேர்ந்தெடுக்கப்பட்டார். பின்னர் 2001 தேர்தல்களில் இவர் மீண்டும் இதேதொகுதியில் போட்டியிட்டு, தோல்வியடைந்தார். இவர் தனது தொகுதியை கவனித்துக்கொள்ளவில்லை என்றும், அவருடைய குடும்பத்தின் நலன்களை அவர் ஆதரிக்கிறார் என்றும் புகார்கள் வந்தன.

போட்டியிட்ட தேர்தல்கள்
----------------------

| தேர்தல் | தொகுதி | கட்சி | முடிவு | வாக்குகள் % | இரண்டாமிடம் | கட்சி | வாக்குகள் % |
| --- | --- | --- | --- | --- | --- | --- | --- |
| தமிழ்நாடு சட்டமன்றத் தேர்தல், 2021 | உளுந்தூர்ப்பேட்டை | திமுக | வெற்றி | 51.27 | இரா. குமரகுரு | அதிமுக | 39.81 |
| தமிழ்நாடு சட்டமன்றத் தேர்தல், 2001 | திருநாவலூர் | திமுக | தோல்வி | 39.39 | கே. ஜி. பி. ஞானமூர்த்தி | அதிமுக | 52.51 |
| தமிழ்நாடு சட்டமன்றத் தேர்தல், 1996 | திருநாவலூர் | திமுக | வெற்றி | 41.28 | கே. ஜி. பி. ஞானமூர்த்தி | அதிமுக | 29.61 |

மேற்கோள்கள்
-----------

1. ↑  Balaganessin, M.. "Dheeran facing a tough fight in Gingee". *The Hindu*.. பார்த்த நாள்: 2017-05-10.
**பிரகாத்பாளையானா்** என்பவர்கள் ஆந்திரப் பிரதேசத்தின் கிருஷ்ணா மாவட்டத்தில் ஆண்ட ஆட்சியாளர்களாவர். இவர்களது தலைநகரம் மசூலிப்பட்டிணத்திற்கு அருகிலுள்ள பிதுண்டா ஆகும். இவர்களின் தலைநகர் கலிங்க மன்னன் காரவேலனால் [கி.மு.180 ] அழிக்கப்பட்டதாக அவனது ஆத்திக்கம்பா கல்வெட்டில் குறிப்பிடப்பட்டுள்ளது. இந்த நகரை தலாமி மாநகரமாக குறித்துள்ளார்.

ஜெயவர்மன் என்பவனே இந்த மரபில் அறிவயருகிற ஒரே மன்னனாவான் இவர்களது தலைநகராக பிதுண்டா கி.பி 270-285 இடையிலான காலகட்டத்தில் இருந்துள்ளது. ஜெயசிம்மன் வெளியிட்ட கி.பி 280 காலகட்ட செப்பேடு தெனாலி அருகில், உள்ள கொண்டாமுடி என்ற இடத்தில் கண்டெடுக்கப்பட்டது. ஜெயசிம்மன் இந்த செப்பேட்டை குடுரா ( மசூலிப்பட்டிணம் அருகில்) என்ற இடத்தில் இருந்த தனது வெற்றிப் பாசறையில் இருந்து வெளியிட்டதாக ஆணை வடிவில் உள்ளது. இதில் பிராமணர்கள் பலருக்கு நிலமாணியம் வழங்கும் ஆணை பிராகிருத மொழியில் இடம்பெற்றுள்ளது. இதில் தன்னை ராஜா என்றும் தான் மகேசுவரனின் பக்தன் என்றும் குறிப்பிட்டுக் கொள்கிறான்.

**பிரகாத்பாளையனர்கள்**  இந்தியவாவின பழமையான அரச மரபினர் இவர்கள் தற்கால ஆந்திரப் பிரதேசத்தைச் சேர்ந்தவர்கள். இவர்கள் கி.பி. மூன்றாம் நூற்றாண்டில் ஆந்திரத்தின் வடபகுதியில் உள்ள கிருஷ்ணா மாவட்டத்தில் ஆண்டவர்கள் ஆவர். இந்த மரபில் அறியப்படுகின்ற மன்னன் ஜெயவர்மனாவான். இவன் குடும்பத்தைச் சேர்ந்த இளவரசியை ஆந்திர இசுவாகு மன்னன் மணந்தான். இவனது தலைநகரம் கிருஷ்ணா மாவட்டத்தில் இருந்த கொடுரு ஆகும். இவனது மரணத்துக்குப் பிறகு இவனது நாட்டில் கிருஷ்ணா ஆற்றுக்கு தெற்கில் உள்ள பகுதியை ஆந்திர கோத்திரிக்கா மரபினரும், ஆற்றின் வடக்கில் உள்ள பகுதியை சாலங்காயனர்களும் கைப்பற்றிக் கொண்டனர்.
Franklin bellsசார்ச் ஆடம்சு எழுதிய *Lectures on Natural and Experimental Philosophy* புத்தகத்தில் உள்ள பிராங்ளின் மணிகள் ஒன்றின் எடுத்துக்காட்டு
**பிராங்கிளின் மணிகள்** (*Franklin bells*) அல்லது **கார்டன் மணிகள்** (*Gordon’s Bells*) மற்றும் மின்னல் மணி எனவும் அழைக்கப்படுகிறது.) ஆரம்ப காலங்களில் மின்னூட்டத்தை செயல் விளக்கம் செய்துகாட்ட லேய்டின் கொள்கலனுடன் இணைத்து பயன்படுத்தப்பட்டது. 
பிராங்ளின் மணிகள் மின்னூட்டத்தை செயல் விளக்கம் செய்துகாட்டவே பயன்பட்டதேயன்றி, எந்தவித ஆராய்ச்சிக்கும் உதவவில்லை. இக்கருவி மின்னாற்றலைத் தொடர்ந்து இயக்க ஆற்றலாக மாற்ற உதவியது. இரண்டு எதிரெதிர் மின்னூட்டம் பெற்ற மணிகளுக்கிடையே மணியின் நா (clapper) ஒன்று முன்னும் பின்னும் அசைந்து ஒலி எழுப்புகிறது.

வரலாறு
------

மின்னியல் தொடர்பான தனது ஆராய்ச்சிகளுக்கு பெஞ்சமின் பிராங்கிளின் இக் கருவியைப் முதலில் பயன்படுத்தியதால், பின்னர் அவர் பெயரால் கருவியும் அழைக்கப்பட்டது. செர்மனி நாட்டைச் சேர்ந்த ஆண்ரூ கார்டன் (Andrew Gordon) என்ற தத்துவவியல் பேராசிரியர் இக் கருவியை உருவாக்கியதாகக் கூறப்படுகிறது. 1742 ல் இவர் மின்மணிகளை உருவாக்கியதைப் பற்றி மின்னியல் தொடர்பான பாடப் புத்தகங்களில் விரிவாகக் கூறப்பட்டுள்ளது. கார்டனின் வடிவமைப்பைத் தனது இடிதாங்கியுடன் பிராங்கிளின் இணைத்தார். இது பற்றி ஒரு ஆராய்ச்சி கட்டுரையில் பின்வருமாறு குறிப்பிடுகிறார். 

> 
> In September 1752, I erected an Iron Rod to draw the Lightning down into my House, in order to make some Experiments on it, with two Bells to give Notice when the Rod should be electrified.
> 
> 
> 

(**தமிழாக்கம்**: செப்டம்பர் 1752 ல், மின்னலை ஈர்த்து சில சோதனைகள் செய்ய ஒரு இரும்பு கம்பியை எனது வீட்டில் பொருத்தினேன். அதனுடன் பொருத்தப்பட்ட மணிகள், மின்னூட்டம் பெறும் போது ஒலிக்கச் செய்தன.)

வடிவமைப்பு மற்றும் இயங்கும் விதம்
---------------------------------

ஒரு உலோகத் தாங்கியின் குறுக்குச்சட்டத்தில், மூன்று மணிகள் இணைக்கப்பட்டுள்ளது. மின்கடத்தும் சங்கிலியுடன் முதல் மற்றும் மூன்றாம் மணிகள் இணைக்கப்பட்டுள்ளன. மின்காப்புப் பொருளின் உதவியுடன் நடுவிலுள்ள மணி தொங்கவிடப்பட்டுள்ளது. இந்த மணிகளுக்கு இடையே இரண்டு மணி நாக்கள் தொங்கவிடப்பட்டுள்ளது. இவை ஊசல் போல் மின்காப்புப் பொருளினால் கட்டித் தொங்கவிடப்பட்டிருக்கும். நடுவிலுள்ள மணியின் முனையில் ஒரு சிறிய சங்கிலி இணைக்கப்பட்டுள்ளது.

லேய்டின் கொள்கலனின் உட்பரப்புடன் நடுவிலுள்ள மணியின் சங்கிலி இணைக்கப்பட்டுள்ளது. அதன் வெளிப்பரப்பு உலோகத் தாங்கியுடன் இணைக்கப்பட்டுள்ளது. உட்பரப்பில் உருவாகும் மின்னூட்டங்கள், நடுவிலுள்ள மணிக்கும், வெளிப்பரப்பில் உருவாகும் மின்னூட்டங்கள், மற்ற இரு மணிக்களுக்கும் பாய்கின்றன. ஒரு மணியால் ஈர்க்கப்படும் மணியின் நா, அதன் மின்னூட்டத்தைப் பெற்று விலகலடைகிறது. அலைவினால் அடுத்த மணியை அடைகிறது. பின்னர் அதே செயல் தொடருகிறது. இச் செயல், லேய்டின் கொள்கலனிலுள்ள மின்னூட்டங்கள் மின்னிறக்கம் அடையும் வரை நடைபெறுகிறது. பின்னர் மணி ஒலிப்பது நின்று விடுகிறது.

மேற்கோள்கள்
-----------

* Franklin's Bells by grenadier (Instructables)

மேலும் பார்க்க
--------------

* ஆக்சுபோர்டு மின்மணி

வெளியிணைப்புகள்
---------------

* Ben Franklin's Lightning Bells பரணிடப்பட்டது 2014-06-24 at the வந்தவழி இயந்திரம் (Franklin Institute)
* Franklin’s Bells (Gordon’s Bells) (PV Scientific Instruments)
* "Franklin’s Bells" and charge transport as an undergraduate lab (American Journal of Physics)
* Franklins Bells (Research Media & Cybernetics)
**நாட்டுத் தலைவர்** (*Head of state*) ஒரு இறையாண்மையுள்ள நாட்டின் மிக உயர்ந்த அரசு பதவி வகிப்பவரைக் குறிக்க பயன்படுத்தப்படும் பெயராகும். அரசமைப்புச் சட்டவியல், பன்னாட்டு சட்டவியல், அரசறிவியல், தூதரக நெறிமுறைகள் போன்ற துறைகளில் இத்தொடர் பயன்படுகிறது. இப்பதவி வகிப்பவர் பன்னாட்டு அரங்கில் அந்நாட்டின் தலைமைப் பொது பிரதிநியாகச் செயல்படும் அதிகாரம் பெற்றிருப்பார். உலகின் மிகப்பெரும்பான்மையான நாடுகளில் இப்பதவியை தனியொருவரே வகிக்கின்றார் எனினும் சுவிட்சர்லாந்து, பொசுனியா எர்செகோவினா, அண்டோரா, சான் மரீனோ ஆகிய நாடுகளில் ஒன்றுக்கும் மேற்பட்ட உறுப்பினர் கொண்ட குழுமங்கள் இப்பதவியை வகிக்கின்றன. ஐக்கிய நாடுகள் போன்ற பன்னாட்டு அவைகளிலும் பன்னாட்டு உடன்படிக்கைகளிலும் "நாட்டுத் தலைவர்" என்னும் பதவி அரசுத் தலைவர் (*Head of government*) பதவியிலிருந்து வேறுபடுத்திக் காட்டப்பட்டுள்ளது. பல நாடுகளில் அரசுத் தலைவரும் நாட்டுத் தலைவரும் இரு வேறு நபர்களாக இருப்பர். எடுத்துக்காட்டாக நாடாளுமன்ற மக்களாட்சி முறைமைகளில் நாட்டுத் தலைவர் அரசராகவோ (ஐக்கிய இராச்சியம்) அல்லது குடியரசுத் தலைவராகவோ (இந்தியா) இருப்பார். நாட்டின் பிரதம அமைச்சர் அரசுத் தலைவராக இருப்பார். வேறு சில நாடுகளில் அரசுத் தலைவரே நாட்டுத் தலைவராகவும் செயல்படுகிறார். எடுத்துக்காட்டாக ஐக்கிய அமெரிக்கா, பிரேசில், இலங்கை போன்ற குடியரசுத் தலைவர் மக்களாட்சி முறைமைகளில் குடியரசுத் தலைவரே நாட்டுத் தலைவராகவும் அரசுத் தலைவராகவும் செயல்படுகிறார்.

மேற்கோள்கள்
-----------
**இந்திரஜாலம்** ( சமஸ்கிருதம் : इन्द्रजाल) என்பது பெரும்பாலான இந்திய மொழிகளில் பயன்படுத்தப்படும் பொதுவான ஒரு சமஸ்கிருத வார்த்தையாகும், இது இந்திரனின் வலை, மந்திரம், ஏமாற்றுதல், மோசடி, மாயை, மந்திரம், ஏமாற்று வித்தை, சூனியம் போன்றவற்றைக் குறிக்க பயன்படுகிறது. 

இந்து மதத்தில் இந்த பிரபஞ்சத்தில் *மாயாவை* முதலில் உருவாக்கியவர் இந்திரன். பழங்காலத்தில் *மாயா* என்பதற்குப் பதிலாக *இந்திரஜாலா* என்ற சொல் பயன்படுத்தப்பட்டது. இந்திரன் என்பது கடவுளை பிரதிநிதித்துவப்படுத்துவதால், இந்த பிரபஞ்சத்தை கடவுள் உருவாக்கியது ஒரு மாயச் செயலாக கருதப்படுவதால், இந்த உலகம் முழுவதுமே  இந்திரஜாலா (இந்திரனின் வலை) ஒரு மாயை என்ற சித்தாந்தத்தை குறிக்கிறது. 

அதே பாணியில், தந்திரங்கள் செய்பவர்கள் தனது தெய்வீக முன்னோடிகளைப் பின்பற்றி இந்திரஜாலா என்ற பெயரில் மந்திரத்தைப் பயன்படுத்துவதாக கூறி,தனது கையாளுதலின் பொருளாகத் தேர்ந்தெடுக்கும் நபர்கள் மீது மாயாவின் வலையைப் பரப்புகிறார். உண்மையில் இல்லாத ஒன்றை, அல்லது பார்வையாளர்களின் மனதில் மட்டுமே தனது திறமையின் பலனாகப் பார்வையாளர்களின் கண்முன்னே உருவாக்குகிறார்.

*இந்திரஜாலாவை* பொதுமக்களுக்காக உருவாக்கப்பட்ட மாயையான தோற்றங்களின் கடுமையான உணர்வுடன் ஒருவர் கட்டுப்படுத்தினால், அறியாத மனிதகுலத்தை தனது பிடியில் வைத்திருக்கும் பெரும் *மாயைக்கு* இந்த நடவடிக்கை ஒரு பிம்பமாக மாறியது என்பது புரிந்துகொள்ளத்தக்கது. அத்வைத தத்துவஞானிகளின் கூற்றுப்படி, மனித அடிமைத்தனத்திற்கு வழிவகுக்கும் காரணிகளாக *அவித்யா* ( *அறியாமை* ) மற்றும் *மோஹம்* ("மாயை") ஆகியவற்றுக்கு இடையே எந்த வித்தியாசமும் இல்லை.

மந்திரமும் மதமும் சில சமயங்களில் ஒன்றாகச் செல்கிறது. வேத மந்திர அறிவிற்கு மிக முக்கியமான ஆதாரம் அதர்வவேதம். வேதங்களின் *சாந்தி*, பயம் மற்றும் தீமைகளைப் போக்க, அதிக நலனுக்காகவும், ஆயுட்காலத்தை நீட்டிப்பதற்காகவும், *பிரத்யங்கிரமந்திரம்* அல்லது *அதர்வணம்* *என்று* அழைக்கப்படும் வேதங்களின் *மந்திரங்கள்*, மற்றவர்களுக்கு தீங்கு விளைவிப்பதற்காக, அதாவது *அபிசாரம்* என்று அழைக்கப்படுகின்றன. *அங்கிரசம்* .

பிரம்மனின் அடிப்படை சக்தி—இருத்தலை ஊடுருவி நடுநிலை வகிக்கிறது—நல்ல அல்லது தீய நோக்கங்களுக்காக தகுதி வாய்ந்த நிபுணர்களால் பயன்படுத்தப்படலாம் என்று இந்து நம்பிக்கை வாதிடுகிறது.  எதிரியை பயமுறுத்துவது இந்திரஜாலாவின் நோக்கம். 

கமண்டகா மற்றும் புராணங்களில் *உபேக்ஷா*, *மாயா* மற்றும் *இந்திரஜாலா* ஆகியவை இராஜதந்திரத்தின் துணை முறைகளாக உள்ளன. *இந்திரஜாலா* என்பது எதிரிக்கு எதிரான வெற்றிக்கான தந்திரங்களைப் பயன்படுத்துவது மற்றும் கௌடில்யரின் கூற்றுப்படி இது *பேடாவின்* கீழ் வருகிறது.

மேலும் பார்க்கவும்
------------------

* இந்திரஜல் காமிக்ஸ்
* இந்திரனின் நிகர், பௌத்தத்தில் வெறுமையின் கருத்து
* *இந்திராஸ் நெட்*, ராஜீவ் மல்ஹோத்ராவின் புத்தகம்
* மதத்தின் தத்துவம்
* அறிவியல் மற்றும் மதம்

மேற்கோள்கள்
-----------

1. ↑  F.Kittel (1999). *A Kannada-English Dictionary*. Asian Educational Services. பக். 191. பன்னாட்டுத் தரப்புத்தக எண்:9788120600492. .
2. ↑  Kapiladeva Dvivedi (1999). *A Cultural Study of the Atharvaveda*. Vishvabharati Research Institute. பக். 385. பன்னாட்டுத் தரப்புத்தக எண்:9788185246390. .
3. ↑ . .
4. ↑ . .
**இந்திரன் அமிர்தநாயகம்** (பி. 1960, கொழும்பு, இலங்கை). இவர் ஆங்கிலம், பிரெஞ்சு மற்றும் இஸ்பானிய மொழிகளில் எழுதும் கவிஞர். *கை அமிர்தநாயகத்தின்*(Guy Amirthanagam) மகன். அமெரிக்க அரசின் தூதுவரக அதிகாரியாகவும் பணியாற்றுகிறார்.

இந்திரன் அமிர்தநாயகத்தின் *The Elephants of Reckoning* 1994-இல் பற்றர்சன் கவிதைப் பரிசை (*Paterson Poetry Prize*)வென்றிருக்கிறது. *E; Infierno De los Pajaros* என்ற தலைப்பில் இவருடைய இஸ்பானியக் கவிதைத்தொகுப்பு வெளியாகியிருக்கிறது. *Ceylon R.I.P.*, இவருடைய இன்னுமொரு கவிதைத்தொகுப்பு. இவருடைய *So Beautiful* கவிதை PBS-இன் *The United States of Poetry* என்னும் தொடரில் இடம்பெற்றிருக்கிறது. ஆகஸ்ட், 1999-இல் யூனிவி்ஷன், ஒரு செய்தித்தொகுப்பில் இவருடைய ஸ்பானிஷ் கவிதைகளைப் பயன்படுத்தியிருக்கிறது.

இவைபோக, The United States of Poetry, ALOUD: Voices from the Nuyorican Cafe, The Open Boat: Poems from Asian America, The Nuyorasian Anthology, Black Lightning, Living in America, The Four Way Reader #1 ஆகிய தொகுப்புகளிலும் இவருடைய கவிதைகள் இடம்பெற்றிருக்கின்றன.

வெளி இணைப்புக்கள்
-----------------

* So Beautiful பரணிடப்பட்டது 2006-12-12 at the வந்தவழி இயந்திரம்
* BEATING THE DRUM, SPILLED ABROAD, UNDER THE TENT